Per raó de les faltes, a què es refereix l'article precedent, es poden imposar als funcionaris del Cos Nacional de Policia les sancions següents:
b ) Suspensió de funcions de tres a sis anys.
a ) Suspensió de funcions per menys de tres anys.
b ) Trasllat amb canvi de residència.
c ) Immobilització en l'escalafó per un període no superior a cinc anys.
d ) Pèrdua de cinc a vint dies de remuneració i suspensió de funcions pel mateix període.
a ) Pèrdua d'un a quatre dies de remuneració i suspensió de funcions pel mateix període, que no suposa la pèrdua d'antiguitat ni implica la immobilització en l'escalafó.
Les sancions per faltes molt greus prescriuen al cap de sis anys, les imposades per faltes greus al cap de dos anys, i les imposades per faltes lleus al cap d'un mes.
El termini de prescripció es comença a comptar l'endemà d'aquell en què adquireixi fermesa la resolució per la qual s'imposa la sanció o des que es trenqui el seu compliment, si ha començat.
Les sancions disciplinàries s'anoten en els respectius expedients personals amb indicació de les faltes que les van motivar.
Transcorreguts dos o sis anys des del compliment de la sanció, segons que es tracti de faltes greus o molt greus no sancionades amb la separació del servei, es pot acordar la cancel·lació d'aquelles anotacions a instància de l'interessat que acrediti bona conducta des que se li va imposar la sanció.
La cancel·lació d'anotacions per faltes lleus es fa a petició de l'interessat al cap de sis mesos de la data del seu compliment.
La cancel·lació produeix l'efecte d'anul·lar l'anotació sense que es pugui certificar, llevat que ho sol·licitin les autoritats competents per a això i als efectes exclusius del seu expedient personal.
Els funcionaris del Cos Nacional de Policia tenen l'obligació de comunicar per escrit al superior jeràrquic competent els fets que considerin constitutius de faltes greus i molt greus dels quals tinguin coneixement.
No es poden imposar sancions, per faltes greus o molt greus, sinó en virtut d'expedient instruït a aquest efecte, la tramitació del qual es regeix pels principis de sumarietat i celeritat.
La sanció per faltes lleus es pot imposar sense més tràmits que l'audiència a l'interessat.
Les sancions disciplinàries imposades als funcionaris del Cos Nacional de Policia són immediatament executives i el seu compliment no suspèn la interposició de cap tipus de recurs, administratiu o judicial, si bé l'autoritat a qui competeixi resoldre-ho pot suspendre, d'ofici o a instància de part, l'execució de la sanció imposada, en cas que aquesta execució pugui causar perjudicis d'impossible o de difícil reparació.
Per a la imposició de la sanció de separació del servei és competent el ministre de l'Interior.
Per a la imposició de sancions per faltes molt greus i greus, a més del ministre de l'Interior, és competent el director de la seguretat de l'Estat.
Per a la imposició de les sancions per faltes greus també és competent el director general de la Policia.
A més dels òrgans anteriors, els governadors civils i els caps de les dependències, centrals o perifèriques, en què prestin servei els infractors són competents per a la imposició de les sancions per faltes lleus.
Iniciat un procediment penal o disciplinari, l'autoritat competent pot acordar-ne la suspensió provisional per ordenar la incoació de l'expedient administratiu.
La situació de suspensió provisional es regula pel que disposa la legislació general de funcionaris, sense perjudici del que estableix l'article 8.3.